EkBass/fiwiki-20250220-pages-articles huggingface dataset:
Viktor Bolhovitinov

Viktor Fjodorovitš Bolhovitinov (, 4. helmikuuta 1899, Saratov, Saratovin kuvernementti – 29. tammikuuta 1970) oli neuvostoliittolainen lentokonesuunnittelija, joka johti muun muassa Bereznjak-Isajev BI-1 -rakettilentokoneen suunnittelua 1940-luvun alussa. Bolhovitinov oli ensimmäisiä Žukovskin sotilasinsinööriakatemian kouluttamia insinöörejä. Vuonna 1934 hän modernisoi Tupolev TB-3 -pommikoneen DB-A-versioksi. 12. elokuuta 1937 DB-A pyrki lentämään pohjoisnavan ylitse Yhdysvaltoihin, mutta kone tuhoutui matkalla. Vuonna 1937 Bolhovitinov suunnitteli nopean pommikoneen, joka sai nimen "S" eli "Spartak". Koneessa oli kaksi V-12-moottoria, jotka pyörittivät vastakkaisiin suuntiin pyöriviä potkureita. Tämän konesuunnitelman kehittelyä ei Saksan hyökättyä Neuvostoliittoon jatkettu. Vuonna 1940 Bolhovitinov sai oman suunnittelutoimistonsa, OKB-293, johdettavakseen. Sen päätoimi oli 1930-luvun lopussa jo aiemmin Bereznjakin ja Bolhovitinovin kaavailema rakettilentokone, BI-1. Vuonna 1944 A. G. Kostakov, joka johti rakettimoottorien suunnittelua NII-3-instituutissa, vangittiin ja NII-3 yhdistettiin OBB-293:een, josta tuli NII-1, jonka johdossa Bohovitinov jatkoi. Vuonna 1946 tämä yksikkö siirtyi Matus Bisnovatin johdettavaksi, ja syntyi Zavad 293 -yksikkö. Bolhovitinov väitteli vuonna 1947 ja siirtyi professoriksi Žukovskin sotilasakatemiaan vuonna 1949. Luokka:Neuvostoliittolaiset lentokonesuunnittelijat Luokka:Neuvostoliittolaiset kenraalit Luokka:Vuonna 1899 syntyneet Luokka:Vuonna 1970 kuolleet
Kristína Peláková

Kristína Peláková (s. 20. elokuuta 1987http://www.kristina- music.sk/biografia.php ), tunnetaan myös taiteilijanimellä Kristina, on slovakialainen laulaja, joka edusti Slovakiaa vuoden 2010 Eurovision laulukilpailuissa kappaleella "Horehronie". Slovakia ei päässyt finaalin, vaan sijoittui sijalle 16 semifinaalissa. == Lähteet == * https://www.kristinamusic.sk/ === Viitteet === Luokka:Slovakialaiset laulajat Luokka:Vuoden 2010 euroviisuedustajat Luokka:Slovakian euroviisuedustajat Luokka:Vuonna 1987 syntyneet Luokka:Elävät henkilöt
Thomas Hübener

Thomas Hübener (s. 25. kesäkuuta 1982 Langenfeld) on saksalainen jalkapalloilija. ==Ura== Hübener aloitti uransa Union Solingenissa, minkä lisäksi hän pelasi TuSpo Richrathin nuorisojoukkueessa. Ammattilaisuransa hän aloitti Fortuna Kölnissä vuonna 2002. Kaudeksi 2004–2005 hän siirtyi Bayer 04 Leverkusenin reservijoukkueeseen. Dynamo Dresdenissä hän aloitti kaudella 2007–2008, jonka päätteeksi joukkueen onnistui nousta 3. Ligaan. Huhtikuussa 2009 Hübener jatkoi sopimustaan dresdeniläisseuran kanssa kahdella vuodella. Hän on joukkueensa kapteeni. ==Lähteet== * Thomas Hübener – Fussbaldaten ===Viitteet=== Luokka:Saksalaiset jalkapalloilijat Luokka:Vuonna 1982 syntyneet Luokka:Elävät henkilöt
Colt Python

Colt Python on Colt’s Manufacturing Companyn kehittämä .357 Magnum -kaliiperinen revolveri. Joidenkin asekerääjien ja arvostelijoiden mielestä Python on yksi kaikkien aikojen parhaista revolvereista. == Lähteet == == Aiheesta muualla == Luokka:Revolverit
Mikrokosmos (Bartók)

Mikrokosmos (; Sz. 107, BB 105) on Béla Bartókin säveltämä kuusiosainen pianomusiikin kokoelma, joka sisältää kaikkiaan 153 kappaletta. Kappaleiden vaikeustaso on kasvava: teos alkaa aloittelijoille suunnatuilla kappaleilla ja etenee kappaleisiin, jotka haastavat taitavatkin soittajat.Allmusic.com: Mikrokosmos, progressive pieces (153) for piano in 6 volumes, Sz. 107, BB 105 Bartók aloitti työnsä vuonna 1926 ja jatkoi sen parissa koko 1930-luvun.Musiikinhistoriaa verkossa: Béla Bartók Mikrokosmoksen osat I ja II – yhteensä 66 kappaletta – säveltäjä omisti pojalleen Peterille, jolle ne oli alun perin tarkoitettu. Useat näistä kappaleista ovat teknisiä harjoituksia, mutta myös niiden sävelkieli on kiinnostavaa unkarilaisine kansansävelmineen ja tonaalisuudesta poikkeavine harmonioineen. Osien III–IV 55 kappaletta ovat harmonialtaan ja teknisiltä vaatimuksiltaan monimutkaisempia, ja niissä näkyy Franz Lisztin vaikutus. Viimeisten osien (V–VI) kappaleet ovat ammattipianistien konserttikappaleita. Niiden kontrapunkti on tiheämpää ja rytmit synkooppeineen ja tanssirytmeineen monimutkaisempia. == Levytyksiä == * Naxos: Mikrokosmos (Complete) (8.557821-22), esittäjä: Jenő Jandó == Lähteet == Luokka:Béla Bartókin teokset Luokka:1930-luvun musiikkiteokset Luokka:Pianokappaleet
Mercedes-Benz SLS AMG

Mercedes-Benz SLS AMG on Mercedes-Benzin vuosina 2009–2014 valmistama kaksipaikkainen superauto, joka suunniteltiin korvaamaan SLR McLaren. Auto esiteltiin ensimmäisen kerran Frankfurtin autonäyttelyssä vuonna 2009. Formula 1 -osakilpailuissa SLS oli turva-autona kaudella 2010. ==Suunnittelu== SLS AMG on suunniteltu muistuttamaan 1950-luvun 300SL Gullwingiä. Autoon suunniteltiin pitkä keula, matkustajat istuvat lähellä taka-akselia ja perä on suhteellisen lyhyt. SLS AMG:ssä on 300SL:n tavoin lokinsiipiovet, toisin kuin SLR McLarenissa, jossa ovet avautuvat vinoon ylöspäin. AMG:n insinöörit suunnittelivat ovet itselaskettaviksi, sillä automatisointi olisi lisännyt auton painoa 41 kilogrammaa. Suunnittelija on Gordon Wagener, jonka perhe on omistanut yhden 300SL-auton. Autossa on seitsemänvaihteinen kaksoiskytkinvaihteisto transakselikonfiguraatiossa (tasauspyörästön yhteydessä) ja painojakauma on 48/52 prosenttia edessä/takana. ==Versiot== SLS AMG:tä valmistettiin vähintään neljänä eri versiona. Ensimmäinen versio on coupé lokinsiipiovilla. Vuonna 2009 julkaistiin Desert Gold -versio Dubain kansainvälisessä autonäyttelyssä. Mercedes-Benz esitteli myös avomallin mahdollisesti normaaleilla ovilla ja pehmeällä katolla. Black Series on versio, joka on 70 kilogrammaa kevyempi ja jonka teho on nostettu 630 hevosvoimaan. Tehokkaamman moottorin ansiosta kiihtyvyys nollasta sataan on laskenut 3,6 sekuntiin. Huippunopeus on rajoitettu 315 kilometriin tunnissa. SLS-e on sähköversio, jossa on neljä sähkömoottoria (yksi joka renkaalle). Sen yhteisteho kasvaa 751 hevosvoimaan ja vääntö 1 000 newtonmetriin. Nestejäähdytteinen 400 voltin litium-ioniakku tuottaa 60 kilowattituntia ja sen kapasiteetti on 40 ampeerituntia. Akun valmisti Deutsche Accumotive GmbH & Co. == Lähteet == == Aiheesta muualla == * Mercedes-Benz SLS AMG Gullwing (C197) Luxury Grand Tourer Automobile SLS AMG Luokka:Superautot Luokka:Seulonnan keskeiset artikkelit Luokka:2000-vuosikymmenen autot Luokka:2010-luvun autot
Honoré I

Honoré I (16. joulukuuta 1522 - 7\. lokakuuta 1581) oli Monacon herra 22. elokuuta 1523 - 7\. lokakuuta 1581. Honoré oli nuorin Lucien Grimaldin (1487-1523) ja Jeanne de Pontevès-Cabanes neljästä lapsesta, ja ainoa poika, joka eli aikuisikään. Isänsä murhan jälkeen hänestä tuli Monacon herra 9 kuukauden ikäisenä. Honorén ollessa alaikäinen toimi Monacon valtionhoitajana aluksi hänen setänsä Augustine Grimaldi (1482-1532). Huolimatta ongelmista ja Ranskan avuttomuudesta suojella Monacoa Honorén isä oli vannonut uskollisuuttaan Ranskalle ja sen kuninkaalle, Frans I:lle. Augustine Grimaldi kuitenkin katkaisi tämän suhteen, ja vuonna 1524 hän vannoi uskollisuudenvalan Espanjan keisarille, Kaarle V:lle. Monacosta tuli Espanjan suojelualue, jossa oli espanjalainen varuskunta, ja se pysyi sellaisena vuoteen 1641. Ratkaisu oli taloudellisesti hyvin raskas, ja Monacon talous olikin koko tuon ajan köyhyyskierteessä. Espanja kuitenkin suojeli Monacoa sen italialaisilta vihollisilta, ja ruhtinaskunta välttyi toistuvilta miehityksiltä ja valloituksilta, joihin monet muut pienet eurooppalaiset ruhtinaskunnat sortuivat. Syntyneen sopimuksen jälkeen Kaarle V vieraili Monacossa 1529. Augustine Grimaldi kuoli 14. huhtikuuta 1532, ja hänen seuraajansa Nicholas Grimaldi oli sijaishallitsijana vain 9 päivää. Uusi sijaishallitsija Étienne (Stephen) Grimaldi (k. 1561) saapui Monacoon Genovasta, ja hänet tunnetaan nimellä "kuvernööri". Étienne pysyi valtionhoitajana (23. huhtikuuta 1532 -16. joulukuuta 1540) aina siihen asti kunnes Honoré oli täysi-ikäinen. Vakavien kriisien ja sotien jälkeen Honorén hallituskausi oli melko rauhallinen. Sopimusten turvatessa ulkoisen rauhan, Honoré keskittyi lähinnä remontoimaan ja laajentamaan Monacon palatsia. Matkalla Nizzaan Paavi Paavali III vieraili Monacossa Honorén hallituskaudella. == Avioliitto ja lapset == Honoré avioitui sukulaisensa Isabella Grimaldin (k. 1583) kanssa 1545. He saivat 4 poikaa; * Kaarle II (1555 - 17\. toukokuuta 1589) * Francois (1557-1586) * Horace (1558-1559) * Hercule (24. syyskuuta 1562 - 21 marraskuuta 1604) ==Lähteet== *The Hare Society Website *Monaco History Luokka:Monacon herrat Luokka:Vuonna 1522 syntyneet Luokka:Vuonna 1581 kuolleet
Maailman ammattiyhdistysten liitto

Maailman ammattiyhdistysten liitto ( eli WFTU) on kansainvälinen ammattiliittojen keskusjärjestö. Se perustettiin vuonna 1945 tehtävänään koota ammattiliitot yhdeksi kansainväliseksi järjestöksi. Maailman ammattiyhdistysten liitto on keskeinen kansainvälisen kommunismin apujärjestö. ==Historiaa== WFTU perustettiin vuonna 1945 Lontoon ja Pariisin kokouksissa. Sen jäsenmäärä oli tuolloin yli 50 miljoonaa. Suomalainen SAK liittyi WFTU:un vuonna 1947, mutta erosi siitä vuonna 1951. Muutaman länsimaiden ammattiliitto erosi Marshall-avun aiheuttamien kiistojen vuoksi vuonna 1949 ja perusti Vapaiden ammattiyhdistysten kansainvälisen liiton (, ICFTU). WFTU muodostui pääasiassa myönteisesti kommunistipuolueeseen suhtautuneista ammattiliitoista. Kylmän sodan aikana, WFTU oli usein Neuvostoliittoa myötäilevä järjestöRichard Felix Staar, Foreign policies of the Soviet Union, Hoover Press, 1991, ISBN 0817991026, s.84. Myös Jugoslavia ja Kiina olivat järjestössä mukana, mutta erosivat järjestöstä, kun niiden hallitukset ideologisesti erosivat Neuvostoliitosta. WFTU on menettänyt kannatustaan kommunistihallitusten kaaduttua Neuvostoliitossa ja Itä-Euroopassa, ja monet sen entisistä liitoista ovat liittyneet ICFTU:een. WFTU:n pääkonttorit olivat Prahassa, Tšekissä, nykyisin pääkonttori sijaitsee Ateenassa, Kreikassa. ==Nykytilanne== WFTU:n jäsenmäärä on 129 miljoonaa, 130 maassa (2004). WFTU pitää neuvoa-antavaa asemaa talous-ja sosiaalineuvostossa YK:ssa, ILO, UNESCO, FAO. ==Toiminta== Järjestö on keskittynyt nykyisin kolmannen maailman ammattiliittojen järjestämiseen. Tavoitteena on taistella imperialismia, rasismia, kapitalismia vastaan ja puolustaa täystyöllisyyttä, sosiaalista turvallisuutta, terveydenhoitoa ja ammattiliittojen oikeuksia. WFTU jatkaa toimintaansa järjestämällä konferensseja, painamalla julisteita ja valmistaa koulutusmateriaalia. Osana kansainvälistä toimintaa WFTU kehittää kumppanuutta kansallisten ja teollisten ammattiliittojen kanssa maailmanlaajuisesti tunnettujen kansainvälisten ja alueellisten ammattiliittojen keskusjärjestöjen kanssa kuten Afrikkalainen ammattiliittojen järjestön (OATUU), Kansainvälinen arabimaiden ammattiliitojen järjestön (ICATU), Latinalaisen Amerikan ammattiliittojen unionin kongressin (CPUSTAL) ja Yleisen ammattiyhdistysten liiton (CIS) kanssa. ==Aiheesta muualla== * World Federation of Trade Unions ==Lähteet== Luokka:Ammattiliittojen kansainväliset järjestöt Luokka:Neuvostoliiton peitejärjestöt
Hotelli Seurahuone (Kokkola)

Hotelli Seurahuone on Kokkolan keskustassa sijaitseva hotelli. Hotellikiinteistössä on aloitettu hotelli- ja ravintolatoiminta vuonna 1894, ja Hotelli Seurahuone kuuluu Suomen vanhimpiin hotelleihin. Hotellissa on kuusi kerrosta ja 60 huonetta. Seurahuoneelta on näkymä Suntille ja Kauppatorille. Hotellissa on useita ravintoloita monessa kerroksessa, tilaussaunoja sekä monipuoliset kokoustilat. == Lähteet == Luokka:Kokkolan rakennukset ja rakennelmat Luokka:Suomen hotellit
Birr (kaupunki)

Birr () on Offalyn kreivikuntaan kuuluva kaupunki Irlannissa. Kaupunki sijaitsee Camcor- ja Little Brosna -jokien yhtymäkohdassa. Birrin jälkeen nämä kaksi virtaavat Brosnajokeen, ja lopulta Shannoniin. Kaupungissa on viitisen tuhatta asukasta. == Lähteet == ==Aiheesta muualla== Luokka:Irlannin kaupungit
Nightingalensirkku

Nightingalensirkku (Nesospiza acunhae) on vaarantunut tangarojen heimoon kuuluva varpuslintu, jota esiintyy muutamilla eteläisen Atlantin saarilla. __notoc__ == Koko ja ulkonäkö == Kooltaan nightingalensirkku on noin 16 cm. Nightingalensirkun päälaki, selkä, siivet ja pyrstö ovat väriltään oliivinvihreät. Päässä on keltainen silmäkulmajuova. Nokka on melko lyhyt ja tyvestään paksu. Vatsa on linnulla väritykseltään keltainen. Inaccessiblen saarella elävien yksilöiden nokka on suurempi ja rinta vaaleampi verrattuna muilla saarilla eläviin yksilöihin. Nightingalensirkku muistuttaa ulkonäöltään isonightingalensirkkua (Nesospiza wilkinsi), mutta on pienempi ja vaaleampi. Isonightingalensirkun rinnassa on lisäksi viiruja ja lajin nokka on kookkaampi. == Levinneisyys ja elinympäristö == Nightingalensirkkua tavataan Inaccessible-saarella ja Nightingalensaarilla. Tristan da Cunhalta laji on hävinnyt. Nightingalensirkun elinympäristöä ovat rannikon heinikot ja hieman korkeammalla metsiköt ja kosteat niityt. Nightingalensirkkuja tavataan lähes kaikkialta saarten alueelta ja se puuttuu vain tuulisimmilta ylängöiltä. Lajin elinympäristöt sijaitsevat yleensä alle 500 metrin korkeudella merenpinnasta. Laji liikkuu yleensä pareittain tai pieninä ryhminä. Linnut etsivät ravintoaan siemeniä ja hyönteisiä pensaikosta tai maasta. == Kanta ja uhat == Nightingalensirkkukannan kooksi arvioidaan 30 000 yksilöä. Lajin kantaa uhkaa ihmisten mukana liikkuvien poikasia ja aikuisia lintuja syövien nisäkäspetojen kuten kissojen leviäminen saarille. Myös uudenseelanninpellavan (Phormium tenax) leviäminen saarille on uhka, koska se voi syrjäyttää saaren alkupesäiset kasvit ja siten hävittää nightingalensirkuille sopivia elinympäristöjä. == Lähteet == Luokka:Tangarat Luokka:Uhanalaiset linnut
Camilla de Rossi

Camilla de Rossi oli italialainen säveltäjä. Hänen neljä oratoriotaan esitettiin Wienin hovikapellissa vuosina 1670–1710. Häneltä on säilynyt myös kantaatti. Hänen käsikirjoituksissaan lukeva sana "Romana" viittaa roomalaiseen alkuperään.The New Grove Dictionary of Women Composers (toimittaneet Julie Anne Sadie ja Rhian Samuel; The Macmillan Press Limited, 1994) ISBN 0-333-515986 == Teokset == === Oratoriot === * Santa Beatrice d'Este (1707) * Il sacrifizio di Abramo (1708) * Il figliuol prodigo (1709) * Sant' Alessio (1710) === Muuta === * Frà Dori, e Fileno (kantaatti) == Lähteet == Luokka:Italialaiset säveltäjät Luokka:Barokkisäveltäjät
Karungin vaakuna

Karungin vaakuna oli Peräpohjolassa sijainneen Karungin kunnan tunnus. Vaakunan aiheen aaltokoro ja siiat viittaavat kalastukseen ja läntiseen rajajokeen, Tornionjokeen. Vaakunan selitys on ”vihreässä kentässä aaltokoroinen hopeapieli ja kolme hopeista, punavaruksista, uivaa siikaa alatusten”. Vaakunan on suunnitellut Ahti Hammar, ja Karungin kunnanvaltuusto hyväksyi sen kokouksessaan 31. tammikuuta 1955. Sisäasiainministeriö vahvisti vaakunan käyttöön 28. tammikuuta 1956. Vaakuna muuttui epäviralliseksi kotiseutuvaakunaksi 1973 Karungin liityttyä Tornion kaupunkiin. == Lähteet == * * Luokka:Suomen entisten kuntien vaakunat Luokka:Karunki
Salvator Rosa

Salvator Rosa (1615 – 15. maaliskuuta 1673) oli italialainen barokkiajan taidemaalari, runoilija ja taidegraafikko, joka oli aktiivinen Napolissa, Roomassa ja Firenzessä. Hän maalasi erityisesti maisemia, mutta hänen töihinsä kuuluu myös muotokuvia ja allegorioita. == Elämä == Rosa syntyi Napolissa 1615. Hän opiskeli aluksi maalaustaidetta setänsä Domenico Grecon johdolla. Setänsä jälkeen Rosan opettajana olivat Jusepe de Ribera ja Aniello Falcone. Hän muutti vuonna 1635 Roomaan, jossa sai mainetta taidemaalarina. Rosa muutti kuitenkin jo vuonna 1640 Firenzeen. Firenzessä Rosa työskenteli Medicien hovissa taidemaalarina. Hän tutustui Firenzessä Lucreziaan, josta tuli hänen rakastajattarensa. Rosa ei sopeutunut missään vaiheessa hovielämään ja palasi Roomaan 1650. Hän meni elämänkumppaninsa Lucrezian kanssa naimisiin 4. maaliskuuta 1673. Rosa kuoli vain 11 päivää myöhemmin. == Taiteilijana == Rosa oli itsenäinen taiteilija, eikä hänellä ollut rikkaita suojelijoita. Rosa teki harvoin tilaustöitä ja pyrki myymään työnsä suoraan omasta studiostaan. Nimeä hän yritti saada julkisten näyttelyjen kautta. Niitä oli kuitenkin vain harvoin. Rosan maisemakuvat edustivat barokkia, mutta niissä oli myös romantiikan piirteitä. Hänen maisemansa olivat usein villejä ja kesyttämättömiä, mutta hänen viimeiset työnsä olivat rauhallisia tai alistuvia kohtalon edessä. Rosa teki runoja maalausten lisäksi, ja ne olivat yleensä satiirisia. Hän kohdisti satiirinsa paavin hovin taiteilijoihin, kuten Pietro da Cortonaan ja Gian Lorenzo Berniniin. Lopulta Rosa hyökkäsi runoillaan suoraan paavin hovia kohtaan. Hän sai runoillaan useita vihamiehiä, ja hänen runonsa päätyivät kahdeksi vuosisadaksi katolisen kirkon kiellettyjen kirjojen luetteloon. == Lähteet == == Aiheesta muualla == *Salvator Rosa Artcyclopediassa Luokka:Italialaiset taidemaalarit Luokka:Italialaiset runoilijat Luokka:Vuonna 1615 syntyneet Luokka:Vuonna 1673 kuolleet Luokka:Barokkitaiteilijat Luokka:Italialaiset taidegraafikot
Vesipallo kesäolympialaisissa 1924

Vuoden 1924 kesäolympialaisten vesipallo järjestettiin 13. - 20\. heinäkuuta 1924. Laji oli kuudetta kertaa mukana olympialaisten ohjelmassa ja se järjestettiin vain miehille. Mukana oli 101 pelaajaa 13 eri maasta. ==Mitalistit== Kultaa Hopeaa Pronssia * * * Albert Deborgies Noël Delberghe Robert Desmettre Paul Dujardin Albert Mayaud Henri Padou Georges Rigal R. Bertrand A. Fasani Jean Lasquin L. Perol * * * Gérard Blitz Maurice Blitz Joseph Cludts Joseph de Combe Pierre Dewin Albert Durant Georges Fleurix Paul Gailly Joseph Pletinckx Jules Thiry Jean-Pierre Vermetten * * * Arthur Austin Oliver Horn Fred Lauer George Mitchell John Norton Wallace O'Connor George Schroth Herb Vollmer Johnny Weissmuller Elmer Collett Henry Jamison Handy ==Lopputulokset== Sija Maa 4\. - - - - - - - - - ==Ottelut== Karsintakierros – 7-6 – 7-0 – 3-1 – 7-0 – 6-1 {{Turnauspuu8 pronssiotteluton |||6||3 |||9| Espanja|0 || |7||2 |||4||2 |||4||2 || |5||1 |||3||0 }} Ottelut hopeamitalista: * Yhdysvallat - Alankomaat 4-2 * Belgia - Ruotsi 4-3 * Belgia - Yhdysvallat 2-1 Ottelut pronssimitalista: * Unkari - Tšekkoslovakia 7-0 * Ruotsi - Unkari 4-1 * Yhdysvallat - Ruotsi 3-2 ==Lähteet== * * ==Viitteet== Luokka:Kesäolympialaiset 1924 1924
Rodney Jerkins

Rodney ”Darkchild” Jerkins (s. 29. heinäkuuta 1977) on Grammy-palkittu sanoittaja, tuottaja ja muusikko. Jerkins on työskennellyt etupäässä veljensä Fred Jerkins III:n ja sanoittaja LaShawn Danielsin kanssa. Jerkins on työskennellyt seuraavien artistien kanssa: Michael Jackson, Britney Spears, Spice Girls, Jennifer Lopez, Jessica Simpson, Janet Jackson, Danity Kane, Beyoncé, Linda Király, Lady Gaga, Pussycat Dolls, Whitney Houston, Mary J. Blige, Lionel Richie ja Sara Maria Forsberg Sana ”Darkchild” esiintyy jossain muodossa monissa hänen kappaleissaan. Luokka:Yhdysvaltalaiset muusikot Luokka:Yhdysvaltalaiset sanoittajat Luokka:Yhdysvaltalaiset musiikkituottajat Luokka:Vuonna 1977 syntyneet Luokka:Elävät henkilöt
Erkki Lehtinen (jalkapalloilija)

Erkki Lehtinen (s. 1. joulukuuta 1948 Helsinki) on entinen suomalainen jalkapalloilija. Hyökkääjänä pelannut Lehtinen aloitti uransa 1. divisioonan Jämsänkosken Ilveksessä, jota hän edusti 1965–1969. Hän siirtyi 1970 mestaruussarjaan Lahden Reippaaseen, jossa hän voitti heti ensimmäisellä kaudellaan mestaruuden. Lehtinen voitti Reippaassa myös Suomen Cupin 1972 ja 1973. Vuosina 1974–1975 Lehtinen pelasi Hakassa, minkä jälkeen hän edusti vielä Kuusysiä 1. divisioonassa 1976–1981. Kaikkiaan Lehtinen pelasi kuuden kauden aikana 123 pääsarjatason ottelua, joissa hän teki 25 maalia. Lehtinen pelasi maajoukkueessa vuonna 1975 kaksi maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1948 syntyneet Luokka:Elävät henkilöt
Jalkapallo kesäolympialaisissa 1960

Rooman vuoden 1960 olympialaisten jalkapalloturnaus oli ensimmäinen, jossa olympiavoittajaa ei ratkottu cup-kilpailulla, vaan joukkueet oli jaettu neljään neljän joukkueen alkulohkoon, joiden voittajat selviytyivät välieriin. Suurimpana suosikkina olympiaturnaukseen lähti Unkari, joka oli jättänyt edellisen olympiaturnauksen väliin. Unkari selviytyi alkulohkostaan helposti jatkoon, mutta kärsi välieräottelussa tappion Tanskalle. Tanska oli joutunut lähtemään turnaukseen ikävistä lähtökohdista, sillä kahdeksan Tanskan joukkueen pelaajaa menehtyi lento-onnettomuudessa juuri ennen kisojen alkua. Toisessa välieräparissa kohtasivat isäntämaa Italia ja Jugoslavia. Ottelu oli vielä jatkoajankin jälkeen tasatilanteessa 1-1. Vuonna 1960 ei voittajaa ratkaistu rangaistuspotkukilpailulla ja voittaja ratkaistiin arvalla. Arpaonni suosi Jugoslaviaa, joka eteni loppuotteluun Tanskaa vastaan. Loppuottelussa Jugoslavia voitti Tanskan maalein 3-1, karattuaan jo ottelun alussa kahden maalin johtoon. Unkari saavutti pronssia. == Karsinnat == Rooman olympialaisten jalkapalloturnaukseen selviytyi karsintojen kautta 15 maata, isäntämaa Italia pääsi turnaukseen ilman karsintoja. Olympiaturnaukseen oli jaettu Euroopan maille 7 paikkaa, Amerikan maille 3, Aasian maille 2, Afrikan maille 2 ja Lähi-idän maille 1 paikka. === Joukkueet === Lohko A * * * * Lohko B * * * * Lohko C * * * * Lohko D * * * * ==Alkulohkot== ===Lohko 1=== \---- \---- \---- \---- \---- ===Lohko 2=== \---- \---- \---- \---- \---- ===Lohko 3=== \---- \---- \---- \---- \---- ===Lohko 4=== \---- \---- \---- \---- \---- == Mitaliottelut == Jugoslavia loppuotteluun arvonnan perusteella. ===Välierät=== \---- ===Pronssiottelu=== ===Loppuottelu=== ==Lähteet== Luokka:Kesäolympialaiset 1960 1960 Olympialaiset Olympialaiset 1960
Vilho Lehto

Vilho Johannes Lehto (21. huhtikuuta 1905 Lahti – 16. maaliskuuta 1974) oli suomalainen jalkapalloilija. Puolustajana pelannut Lehto edusti urallaan Työväen Urheiluliiton sarjassa pelannutta Helsingin Jyryä 1923–1928. Jyrystä Lehto siirtyi Palloliiton alaiseen mestaruussarjaan Helsingin Palloseuran riveihin. Hän voitti HPS:ssa kolme Suomen mestaruutta vuosina 1932, 1934 ja 1935. Kaikkiaan Lehto pelasi kahdeksan kauden aikana 87 mestaruussarjan ottelua. Maajoukkueessa Lehto pelasi vuonna 1935 yhden A- ja yhden B-maaottelun. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1905 syntyneet Luokka:Vuonna 1974 kuolleet
Vesipallo kesäolympialaisissa 1928

Vuoden 1928 kesäolympialaisten vesipallo järjestettiin elokuussa 1928. Finaali pelattiin 11. elokuuta. Laji oli seitsemättä kertaa mukana olympialaisten ohjelmassa ja se järjestettiin vain miehille. Mukana oli 109 pelaajaa 14 eri maasta. ==Mitalistit== Kultaa Hopeaa Pronssia Saksa * * * Max Amann Karl Bähre Emil Benecke Johann Blank Otto Cordes Fritz Gunst Erich Rademacher Joachim Rademacher * * * István Barta Olivér Halassy Márton Homonnai Sándor Ivády Alajos Keserű Ferenc Keserű József Vértesy * * * Emile Bulteel Henri Cuvelier Paul Dujardin Jules Keignaert Henri Padou Ernest Rogez Albert Thévenon Achille Tribouillet Albert Vandeplancke ==Lopputulokset== Sija Maa Saksa 4\. 5\. 5\. 5\. 5\. 9\. 9\. 9\. 9\. 9\. 9\. ==Ottelut== {{Turnauspuu16 | | Saksa | | | | | | 11 | | 1 | | | 4 | | 2 | | | 11 | | 1 | | | 14 | | 0 | | | | | | | | 2 | | 0 | | | 3 | | 1 | | Saksa | 5 | | 3 | | | 5 | | 3 | | | 5 | | 0 | | | 16 | | 0 | | Saksa | 8 | | 5 | | | 5 | | 3 | | Saksa | 5 | | 2 | | | 8 | | 1 }} Ennen pronssiottelua karsittiin Unkarille hävinneiden kesken: * Ranska - Argentiina 8-0 * Ranska - Yhdysvallat 2-1 ==Lähteet== * * ==Viitteet== 1928 Luokka:Kesäolympialaiset 1928
Sydneyn rannat

Sydneyn rannat sijaitsevat kaupungin Tyynenmeren ääreisellä rannikolla sekä sataman, lahden ja joen äärellä. Sydneyn uimarantoihin kuuluvat muun muassa kansainvälisesti tunnettu Bondi Beach, Coogee ja Manly, satamarantoihin taas kuuluu muun muassa Balmoral. Uimarannat jaetaan usein pohjoisiin ja eteläisiin rantoihin sekä Cronullan alueeseen. Suurimmalla osalla rantojen lähiöistä on vain yksi ranta, mutta joillakin on useampikin: Manlylla on kahdeksan rantaa aina 1.6 kilometrin mittaisesta Ocean Beachista pienen pieneen Fairy Bowerin rantaan. Hawkesbury Riverin varrella pohjoisessa sekä Botany Bayn ja Port Hackingin luona etelässä on myös useita rantoja. == Uimarannat == thumb|250px|Elouera Beachin torni Pohjoisesta etelään, Sydneyn rannat ovat: ;Pohjoiset *Palm Beach *Whale Beach *Avalon Beach *Bilgola *Newport *Bungan *Mona Vale *Warriewood *Turimetta *North Narrabeen *Narrabeen *Collaroy *Fishermans *Long Reef *Dee Why *North Curl Curl *Curl Curl *Freshwater *Queenscliff *North Steyne *Manly Beach *Fairy Bower *Shelly Beach (Manly) ;Eteläiset *Bondi Beach *Bronte *Tamarama *Clovelly *Coogee *Maroubra *Malabar *Little Bay *La Perouse *Phillip Bay *Lady Robinson Beach *Kyeemagh *Brighton- Le-Sands *Monterey *Ramsgate *Sans Souci *Dolls Point *Sandringham *Congwong *Little Congwong *Kurnell *Wanda *Elouera *North Cronulla *Cronulla *Cronulla Beach *Shelly Beach (Cronulla) == Satamarannat == thumb|250px|Balmoral Beach Port Jacksonin rannat: *Balmoral Beach *Clontarf *Little Manly Beach * North Head Quarantine Station Beach *Lady Jane Beach *Camp Cove *Nielsen Park *Clifton Gardens *Chinamans Beach *Washaway Beach *Obelisk Beach *Edwards Beach == Lähteet == *Guide to Sydney Beaches *"Sand in our Souls - the Beach in Australian History" Leone Huntsman, MUP, 2001 Luokka:Sydney Luokka:Australian rannat
Nightingalensirkut

Nightingalensirkut (Nesospiza) on tangarojen heimoon kuuluva varpuslintusuku. Nightingalensirkkujen sukuun kuuluu BirdLifen mukaan kaksi lajia. == Nightingalensirkkuihin kuuluvia lajeja == * Isonightingalensirkku (Nesospiza wilkinsi) * Nightingalensirkku (Nesospiza acunhae) ==Lähteet== == Aiheesta muualla == *ITIS: Nesospiza (englanniksi) Luokka:Tangarat
Palm Beach (Uusi Etelä-Wales)

Palm Beach on pohjoinen uimaranta ja lähiö Sydneyssä Australiassa. Palm Beach sijaitsee 41 kilometrin päässä Sydneyn keskustasta, Barrenjoey Roadin lopussa, Pittwaterin ja Borken Bayn välisessä niemessä.Sydway street directory, 11th Edition 2006, Maps 159-160 Arkikielessä Palm Beachiä kutsutaan joskus Palmyksi. Palm Beachia käytetään saippuaooppera Home And Awayn kuvauksissa fiktiivisenä Summer Bayna. == Historia == === Nimen alkuperä === Palm Beachin eteläinen pääty on nimetty vuoden 1832 karttaan nimellä Cabbage Tree Boat Harbour. Palm Beach nimettiin myöhemmin Cabbage Tree -palmupuiden mukaan, joita kasvaa lähellä Cabbage Tree Boat Harbouria. === Aboriginaalinen historia === Pittwater ja pohjoiset rannat, mukaan lukien Palm Beach olivat garigalien ja cannalagalien maita. Nämä kansat elivät perheidensä kanssa ryhmissä ja muuttivat usein paikasta toiseen. Rannikko tarjosi ryhmille huomattavat määrät ruokaa; kalaa, ostereita, lintuja, matelijoita, pussieläimiä, juuria, hedelmiä, marjoja ja pähkinöitä. == Maamerkkejä == 150px|thumb|right|Barrenjoeyn majakka * Barrenjoeyn majakka * Palm Beach- Boanbong patoallas * Palm Beach-McKay patoallas * Palm Beach-Squaters Lodge == Katso myös == *Sydneyn rannat == Lähteet == == Aiheesta muualla == Luokka:Sydney Luokka:Australian rannat
Maasirkut

Maasirkut (Geospiza) on tangarojen heimoon kuuluva varpuslintusuku. Maasirkkujen sukuun kuuluu BirdLifen mukaan kuusi lajia. == Maasirkkuihin kuuluvia lajeja == * Isokaktussirkku (Geospiza conirostris) * Isomaasirkku (Geospiza magnirostris) * Kaktussirkku (Geospiza scandens) * Maasirkku (Geospiza fortis) * Pikkumaasirkku (Geospiza fuliginosa) * Vampyyrisirkku (Geospiza difficilis) ==Lähteet== == Aiheesta muualla == *ITIS: Geospiza (englanniksi) Luokka:Tangarat
Whale Beach

Whale Beach on rantalähiö Sydneyssä, Australiassa. Whale Beach sijaitsee 40 kilometrin päässä Sydneyn keskustasta Pittwaterin piirikunnassa. Rannan pohjoisessa päädyssä on surffauspaikka nimeltä the Wedge. == Katso myös == *Sydneyn rannat ==Aiheesta muualla== Valokuvia *Whale Beach, from Beachnet Luokka:Sydney Luokka:Australian rannat
Kari Lehtolainen

Kari Toivo ”Lokari” Lehtolainen (8. huhtikuuta 1943 Helsinki – 12. tammikuuta 2014) oli suomalainen jalkapalloilija ja käsipalloilija. Jalkapalloa hyökkääjänä pelannut Lehtolainen aloitti uransa Helsingin Tovereissa. Hän siirtyi mestaruussarjaan Helsingin Jalkapalloklubiin, jota hän edusti 1964–1966. Vuosina 1967–1968 Lehtolainen pelasi Lahden Reippaassa. Tämän jälkeen hän edusti pääsarjatasolla vielä 1970 HJK:a ja 1978 Kiffeniä, jota hän samalla valmensi. Alemmilla sarjatasoilla Lehtolainen pelasi Hongassa 1969 ja 1971, Helsingin Palloseurassa 1972–1974, Leppävaaran Pallossa 1976–1977 ja Finnairin Palloilijoissa 1979–1980. Lehtolainen voitti urallaan kaksi Suomen mestaruutta, HJK:ssa 1964 ja Reippaassa 1967, ja Suomen Cupin 1966. Kaikkiaan hän pelasi seitsemän kauden aikana 95 pääsarjatason ottelua, joissa hän teki 46 maalia. Maajoukkueessa Lehtolainen pelasi vuosina 1969–1970 kolme maaottelua, joissa hän teki kaksi maalia, molemmat ensimmäisessä maaottelussaan Hollantia vastaan. Käsipallossa Lehtolaista pidetään yhtenä Suomen kaikkien aikojen parhaista pelaajista. Hän pelasi urallaan Katajanokan Haukoissa, Urheilukerho-51:ssa, Kiffenissä ja Riihimäen Cocksissa. Lehtolainen valittiin kauden parhaaksi pelaajaksi seitsemän kertaa, ja hän voitti muun muassa pelaajavalmentajana Kiffenissä Suomen mestaruuden 1978 sekä useita SM- hopeita ja -pronsseja. Lehtolainen pelasi maajoukkueessa 55 maaottelua, joissa hän teki 166 maalia. Lehtolainen pelasi koripallon SM-sarjassa kaksi kautta (1963–1965) Pantterien joukkueessa. == Lähteet == Luokka:Suomalaiset jalkapalloilijat Luokka:Suomalaiset käsipalloilijat Luokka:Suomalaiset koripalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1943 syntyneet Luokka:Vuonna 2014 kuolleet
Mitä hei

"Mitä hei" on rap-artisti Asteen 12. lokakuuta 2009 julkaistu single.http://download.mtv3.fi/album/Aste/Mit%C3%A4_hei/5243FF54-DD83-498C-BBFE-34DE38DA5D0A/ Mitä hei -MTV3 Storessa Kappale julkaistiin vain digitaalisesti. Kappaleen on tuottanut MGI. == Lähteet == Luokka:Asteen kappaleet Luokka:MGI:n tuottamat kappaleet Luokka:Vuoden 2009 kappaleet
Juhana II (Monaco)

Juhana II (1468 – 11. lokakuuta 1505) oli Monacon herra maaliskuusta 1494 kuolemaansa saakka. Hän oli Lambertin ja Claudine Grimaldin vanhin poika. 11 vuotta kestäneellä valtakaudellaan hän jatkoi politiikassa isänsä linjaa. Hän palveli luutnanttina Ranskan kuningas Kaarle VIII:n armeijassa. Juhana suosi taiteita, ja koristeli ja maalautti linnansa upeiksi. Juhana oli oikukas hallitsija ja riitautui usein eri henkilöiden ja muiden hallitsijoiden kanssa. Hän myös yritti irtautua Ranskan alaisuudesta. Juhana nai vuonna 1486 Savoijin Antonian, joka oli Savoijin herttuan ja hänen rakastajattarensa Libera Portonerin tytär. Avioliitto oli lapseton. Juhanan surmasi hänen veljensä Lucien, josta tuli seuraava Monacon herra. Lucienin väitettiin toimineen itsepuolustukseksi. Luokka:Monacon herrat Luokka:Vuonna 1468 syntyneet Luokka:Vuonna 1505 kuolleet
Avalon Beach

Avalon Beach on uimaranta ja lähiö Sydneyssä, Australiassa. Avalon sijaitsee 35 kilometrin päässä Sydneyn keskustasta Pittwaterin piirikunnassa. == Historia == Avalon nimettiin myyttisen Avalon-saaren mukaan. Legendojen mukaan, Avalon oli maanpäällinen paratiisi ja Kuningas Arthurin viimeinen leposija.The Book of Sydney Suburbs, Compiled by Frances Pollon, Angus & Robertson Publishers, 1990, Published in Australia ISBN 0-207-14495-8, page 13 == Urheilu ja ajanviete == Avalon Beach on surffausranta ja sillä on yli 25 metrinmittainen suolavesiallas eteläpäädyssään. Avalon Beach Surf Life Saving Clubin jäsenet vahtivat Avalon Beachilla uimassa olevia. Useat entiset surffauksen maailmanmestarit asuvat tai ovat asuneet Avalonin alueella. Avalon Soccer Clubilla, joka perustettiin vuonna 1982 on yli 80 joukkuetta ja 1000 rekisteröityä pelaajaa. == Katso myös == Sydneyn rannat == Lähteet == Luokka:Sydney Luokka:Australian rannat
Vesipallo kesäolympialaisissa 1932

Vuoden 1932 kesäolympialaisten vesipallo järjestettiin 4. - 13\. elokuuta 1932. Laji oli mukana kahdeksatta kertaa olympialaisten ohjelmassa ja se järjestettiin ainoastaan miehille. Brasilia hylättiin, koska Brasilian vesipallojoukkueen pelaajat pahoinpitelivät toimihenkilöitä Saksaa vastaa pelattavan ottelun lopussa. Brasilian kaksi ottelua mitätöitiin. ==Mitalistit== Kultaa Hopeaa Pronssia * * * István Barta György Bródy Olivér Halassy Márton Homonnai Sándor Ivády Alajos Keserű Ferenc Keserű János Németh Miklós Sárkány József Vértesy Saksa * * * Emil Benecke Otto Cordes Hans Eckstein Fritz Gunst Erich Rademacher Joachim Rademacher Hans Schulze Heiko Schwartz * * * Austin Clapp Philip Daubenspeck Charles Finn Charles McCallister Wallace O'Connor Cal Strong Herbert Wildman ==Lopputulokset== Sija Maa Saksa 4\. DSQ ==Ottelut== joukkue Ot. V T H Maalit Pst HUN GER USA JPN BRA 3 3 0 0 30-2 6 6-2 7-0 17-0 - Saksa 4 2 1 1 30-13 5 4-4 17-0 7-3 align=left 4 2 1 1 20-12 5 10-0 6-1 align=left 3 0 0 3 0-44 0 - align=left 2 0 0 2 4-13 0 ==Lähteet== * * === Viitteet === 1932 Luokka:Kesäolympialaiset 1932
Jamaikantodi

Jamaikantodi (Todus todus) on pienikokoinen, värikäs säihkylintu todien heimossa. Se on selkäpuoleltaan kirkkaanvihreä ja kurkussa sillä on punainen harja. Jamaikantodi elää vain Karibianmeren Jamaikan saarella. Suppeasta esiintymisalueestaan huolimatta (11000 neliökilometriä) sitä ei pidetä uhanalaisena. Jamaikantodin läheinen sukulaislaji on kuubantodi (Todus multicolor). == Lähteet == Luokka:Todit
Bilgola

Bilgola on lähiö Pohjois-Sydneyssä, Australiassa. Bilgola sijaitsee 33 kilometrin päässä Sydneyn keskustasta Pittwaterin piirikunnassa. == Sijainti == Bilgola sijaitsee Tyynenmeren rannalla Barrenjoeyn niemen kupeessa Avalon Beachin ja Newport Beachin välissä. == Historia == Nimi "Bilgola" tulee aboriginaalien sanasta Belgoula, joka tarkoittaa "pyörteistä vettä". id.com.au Bilgolan alueen omisti McLurcanin perhe 1900-luvun alusta lähtien. Rouva McLurcan oli kuuluisa keittokirjansa ansiosta. Perheen suurta kotitaloa ympäröivät palmupuut, joista alue on erittäin tunnettu. 1960-luvulla suunniteltiin, että Bilgolan pohjois- ja eteläpäätyjen väliin rakennettaisiin silta. Siltaa ei kuitenkaan koskaan rakennettu, vaan pieni määrä maata lisättiin poistamaan terävä kulma rannan eteläisessä päädyssä. == Katso myös == * Sydneyn rannat * Bilgola, from Beachnet * Bilgola Surf Lifesaving Club == Lähteet == Luokka:Sydney Luokka:Australian rannat
Bronte (Sydney)

Bronte on uimaranta ja lähiö Sydneyssä, Australiassa. Bronte sijaitsee 8 kilometrin päässä Sydneyn keskustasta Weaverleyn piirikunnassa.Gregory's Sydney Street Directory, Gregory's Publishing Company, 2007 Bronte Beach sijaitsee Nelson Bayssa Bronte Parkin ympäröimänä. Bronte tarjoaa kalliokävelyä Coogeelle Weaverleyn hautausmaan, Tamaraman ja Bondi Beachin kautta. Bronte sijaitsee noin 2,5 kilometrin päässä Bondi Beachista. The Sydney Morning Herald -lehti listasi Bronten Sydneyn parhaaksi lähiöksi.Sydney Morning Herald, 7 June 2008 == Historia == Robert Lowe osti 42 eekkeriä maata Mortimer Lewisiltä, joka omisti suurimman osan alueesta 1830-luvulla. Lowen koti valmistui vuonna 1845 ja nimettiin Bronte Houseksi. Yksi kerroksinen kivibungalow sijaitsi Bronte Roadille, ja sen omistaa nykyisin Waverleyn piirikunta.The Heritage of Australia, Macmillan Company, 1981,p.2/121 Lowesta tuli New South Walesin piirikunnan hallituksen jäsen ja hän muutti myöhemmin takaisin Englantiin, jossa hänestä tuli The Times -lehden kirjoittaja. == Galleria == Image:East0088.jpg|Vesiputous, Bronte Gully Image:East0086.jpg|Kävelykatu Bronte Beachilla iltahämärän aikaan Image:Bronte Road shops, Bronte 02.jpg|Bronte Park iltahämärän aikaan Image:East0085.jpg|Bronte iltahämärän aikaan Image:Rand0022.jpg|Bronte Beach aamunkoiton aikaan Image:Wiki0117.jpg|Bronte House edestä katsottuna Image:Wiki0116.jpg|Bronte House sivusta Image:BronteBeachSouth.jpg|Bronte Beach etelästä == Katso myös == *Sydneyn rannat == Lähteet == == Linkkejä == * Bronte surf-hengenpelastaja kerho * Bronten rantaopas * Bronten kotisivut Luokka:Sydney Luokka:Australian rannat
Kajaanin kaupunginvaltuusto

Kajaanin kaupunginvaltuusto on Kajaanin kaupungin ylin päättävä hallintoelin. Valtuustossa on 51 jäsentä ja puheenjohtaja on Eila Aavakare. Paikkajako kaudella 2021–2025: * Kesk. 12 * PS 11 * Vas. 9 * Kok. 8 * SDP 6 * Vihr. 4 * KD 1 == Lähteet == Luokka:Suomen kaupunginvaltuustot Luokka:Kajaani
Vaasan kaupunginvaltuusto

Vaasan kaupunginvaltuusto () on Vaasan kaupungin ylintä päätösvaltaa käyttävä elin. Valtuustossa on 55 jäsentä, ja sen puheenjohtajana toimii Sari Somppi. Vuosina 1976–2012 kaupunginvaltuutettuja oli 51. Kuntaliitoksen vuoksi vuonna 2012 valtuutettujen määrä nousi 67:ään. Vuonna 2017 Vaasan kaupunginvaltuutettujen määrä laski lakimuutoksen takia 59:äänPohjalaiskunnat eivät lähde muuttamaan valtuustojensa kokoa, Yle.fi 17.11.2016. Vuoden 2021 kuntavaalien yhteydessä paikkamäärä laski 55:een. ==Koostumus vaaleittain== Paikkajako ja äänestysaktiivisuus kunnallisvaaleissa Vaalit Paikat Äänestys- aktiivisuus SDP RKP Kok. SKDL Vas. LKP Kesk. SKL KD Vihr. SMP PS ProV Muut 1976 14 12 11 10 2 1 1 – – 74,1 % 1980 13 12 11 10 2 1 2 – – 73,5 % 1984 13 13 11 5 2 2 1 1 3a 71,3 % 1988 15 13 11 5 1 1 2 1 – 2b 68,9 % 1992 17 12 9 6 1 1 2 3 – – 70,0 % 1996 14 14 11 4 1 1 2 4 – 60,8 % 2000 13 13 11 4 2 3 4 – 1 – 55,4 % 2004 11 13 11 5 2 2 3 4 – 58,4 % 2008 11 13 11 5 2 2 3 1 3 – 62,2 % 2012 14 15 15 4 4 3 3 9 – 58,4 % 2017 13 18 10 4 2 2 4 6 – 60,6 % 2021 11 16 10 2 2 2 3 9 – 55,8 % a Yhteislista A b Yhteislista KomD Lähteet: TilastokeskusTilastokeskuksen PX-Web-tietokannat: Kunnallisvaalit 1976–2017 (Tilastokeskus 2017)Kunnallisvaalit 1988 (Tilastokeskus 1989), s. 92–93, 180., OikeusministeriöKunnallisvaalit 1996 (Oikeusministeriö 1997) Kunnallisvaalit 2000 (Oikeusministeriö 2000); Kunnallisvaalit 2004 (Oikeusministeriö 2004); Kunnallisvaalit 2008 (Oikeusministeriö 30.10.2008); Kunnallisvaalit 2012 (Oikeusministeriö 1.11.2012); Kuntavaalit 2017 (Oikeusministeriö 13.4.2017); Kuntavaalit 2021 (Oikeusministeriö 22.6.2021). ==Valtuutetut== ===Kausi 2021–2025=== Valtuutetun nimi Puolue Äänimäärä Anna-Lena Ahlnäs RKP 86 Sari Ala-Heikkilä SDP 182 Lotta Alhonnoro Vihr. 504 Pirjo Andrejeff SDP 152 Kim Berg SDP 823 Ragnvald Blomfeldt RKP 122 Emine Ehrström Vihr. 342 Hans Frantz RKP 137 Ulla Granfors RKP 201 Sanna Halonen SDP 117 Marko Heinonen Kok. 658 Per Hellman SDP 137 Heimo Hokkanen KD 229 Ida Jousmäki SDP 362 Lauri Karppi PS 145 Päivi Karppi PS 390 Tomi Kaunismäki KD 265 Pasi Keskinen Kesk. 218 Jorma Kivimäki SDP 283 Tuija Kivioja SDP 128 Barbro Kloo RKP 146 Aleksi Koivisto Kesk. 190 Tero Koski PS 122 Susanna Koski Kok. 186 Kai Luoma Kok. 468 Ramiesa Mahdi RKP 227 Arja Miettinen SDP 208 Harri Moisio Vas. 320 Päivi Moisio Vas. 130 Marianne Munkki Kok. 181 Tommi Mäki Kok. 1114 Jukka Mäkynen PS 793 Matias Mäkynen SDP 990 Marit Nilsson-Väre RKP 218 Martin Norrgård RKP 279 Mauri Ollila PS 431 Riitta Pääjärvi-Myllyaho Kok. 136 Katja Rajala Kok. 253 Juha Rantala PS 100 Anne Rintamäki PS 814 Sonja Rodén RKP 116 Maria Saita Vihr. 157 Anne Salovaara-Kero RKP 333 Monica Siren-Aura RKP 215 Sari Somppi RKP 629 Joakim Strand RKP 3286 Eva-Maria Strömsholm RKP 141 Tero Sulkakoski PS 116 Maria Tolppanen SDP 201 Leena Tulimaa Kok. 189 Elli Uusi-Kokko Kok. 203 Matti Vahtera PS 217 Anne-Marie Viinamäki Kok. 139 Frans Villanen RKP 294 Johan Ångerman RKP 93 Lähde: ==Lähteet== Luokka:Suomen kaupunginvaltuustot Luokka:Vaasan hallinto
Zagrebin katedraali

Zagrebin katedraali on Zagrebin korkein rakennus. Katedraalin rakentaminen aloitettiin vuonna 1093, mutta tataarit tuhosivat sen maan tasalle vuonna 1242. Osmanien valtakunta valloitti Bosnian ja Kroatian 1400-luvun lopulla, minkä vuoksi tuomiokirkon ympärille rakennettiin muurit, joista osa on edelleen pystyssä. Vuonna 1880 katedraali vahingoittui pahasti maanjäristyksessä. Sen uudelleenrakennus uusgoottilaiseen tyyliin alkoi 1900-luvun alussa. == Lähteet == == Aiheesta muualla == Luokka:Kroatian katedraalit Katedraali
Norjalainen villapaita

”Norjalainen villapaita” on Juice Leskisen kappale vuodelta 1991. Se sisältyi Juice Leskinen Grand Slamin albumiin Taivaan kappaleita, ja se ilmestyi myös singlenä (B-puolella ”Mummon sekomehu”). Kappaletta pidetään yhtenä Leskisen myöhäistuotannon huipuista. Kappale kertoo huonokuntoisten lauluntekijöiden kohtaamisesta. Siinä on nähty kunnianosoitus sekä Juha Vainiolle että The Beatlesille, jonka ”Norwegian Wood” -kappaleen säkeistön sävelkulusta osa toistuu ”Norjalaisen villapaidan” A-osan alussa. Kappale alkaa sanoilla Mies tuli vuonolta / näyttäen huonolta / norjalaispaitoineen, ja siinä on poikkeuksellinen sisäsointujono Poljennon rennon ja hennon / John Lennon / loi viehätystaitoineen. Kappaleessa on myös pieni viittaus Irwin Goodmanille sanoilla Elää kenties / joka päivä se mies / joka rentuksi mainittiin.'' Juice Leskinen on kertonut saaneensa idean lauluun Juha Vainion kuoleman jälkeen näkemästään unesta. Unessa Leskiselle kerrottiin puhelimessa, että Vainiolta on jäänyt yksi sanoitus kesken, mutta levy-yhtiön lähettämässä faksissa oli vain laulun otsikko. Levyllä ”Norjalaisen villapaidan” esittävät Juice Leskinen (laulu), Anssi Tikanmäki (kosketinsoittimet ja taustalaulu), Ila Loueranta (akustinen kitara ja taustalaulu), Jari Yliaho (akustinen kitara ja taustalaulu), Antti Tammilehto (basso ja taustalaulu), Vesa Sytelä (mandoliini ja taustalaulu) ja Eero ”Safka” Pekkonen (haitari). == Lähteet == Luokka:Juice Leskisen kappaleet Luokka:Vuoden 1991 kappaleet
Mä lähden maalle

Mä lähden maalle on Juice Leskisen ja Mikko Alatalon kappale vuodelta 2004. Se sisältyy albumiin Senaattori ja boheemi. Laulu alkaa sanoilla Mä lähden maalle / jos vain lupaat kyydin kaupunkiin. Siinä on nähty ironista maalaisnostalgiaa ja huumoria: maalle olisi ihana päästä, kunhan pääsee yöksi takaisin sivistyksen pariin. == Lähteet == Luokka:Vuoden 2004 kappaleet Luokka:Juice Leskisen kappaleet Luokka:Mikko Alatalon kappaleet Luokka:Huumorikappaleet
Yoram Globus

Yoram Globus (s. noin 1943 Palestiinan brittiläinen mandaatti) on israelilainen elokuvatuottaja. Vuonna 1979 Globus hankki yhdessä serkkunsa Menahem Golanin kanssa omistukseensa talousvaikeuksissa olleen Cannon Groupin, josta tuli eräs Hollywoodin merkittävimpiä itsenäisiä elokuvatuotantoyhtiöitä. Globusin ja Golanin yhteistyö päättyi 1989, jonka jälkeen Globus siirtyi johtamaan Pathe Internationalia. Globusilla on myös oma tuotantoyhtiö Melrose Entertainment. == Lähteet == == Aiheesta muualla == * * * Luokka:Elokuvatuottajat Luokka:Israelilaiset henkilöt Luokka:1940-luvulla syntyneet Luokka:Elävät henkilöt
Fred (jalkapalloilija, 1979)

Helbert Frederico Carreiro da Silva eli Fred (s. 18. elokuuta 1979 Belo Horizonte, Minas Gerais, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän edustaa Australian A-Leaguen Melbourne Heartia. == Ura == Fred aloitti uransa Brasilian alemmilla sarjatasoilla ja edusti muun muassa América Mineiroa ja Guarania. Vuonna 2006 hän siirtyi australialaiseen Melbourne Victoryyn, jossa hän oli tärkeässä osassa joukkueen voittaessa A-Leaguen mestaruuden. Adelaide Unitedia vastaan pelatussa loppuottelussa, jonka Melbourne voitti lopulta maalein 6–0, hän syötti neljä Archie Thompsonin viidestä maalista. Mestaruuskausi jäi Fredin ainoaksi Melbournessa, sillä kaudeksi 2007 hän siirtyi Yhdysvaltain Major League Soccerin D.C. Unitediin. Esikoiskaudellaan Washingtonissa hän teki seitsemän maalia ja antoi kahdeksan maaliin johtanutta syöttöä, mitkä auttoivat joukkueen MLS Supporters’ Shieldin voittoon. Vuoden 2008 Lamar Hunt U.S. Open Cupissa D.C. United ylsi Charleston Batteryn ohella loppuotteluun, jossa Fred teki joukkueensa 2–1-voittomaalin. Marras–joulukuussa 2008 hän teki lyhyen paluun Australiaan, minkä aikana hän pelasi lainasopimuksella A-Leaguen Wellington Phoenixissä. Tammikuussa 2010 Fred siirtyi MLS:n tulokasjoukkue Philadelphia Unioniin. Hän kuului Philadelphian runkopelaajiin joukkueen esikoiskaudella 2010 ja pelasi 25 ottelua, joissa hän teki neljä maalia. Fredin sopimus Philadelphian ja MLS:n kanssa päättyi kauteen 2010. New England Revolution varasi hänen MLS-oikeutensa joulukuussa 2010 järjestetyssä MLS Re- Entry Draft -varaustilaisuudessa, mutta hän palasi lopulta entiseen seuraansa D.C. Unitediin, joka hankki hänen oikeutensa New Englandilta vaihdossa varausoikeuteen vuoden 2012 MLS SuperDraft -varaustilaisuudessa. Tällä välin seuraan oli liittynyt myös Fredin pikkuveli Junior Carreiro. Fredin toinen etappi Washingtonissa kesti vain puoli kautta. Heinäkuussa 2011 seura päästi hänet vapaalla siirrolla australialaiseen Melbourne Heartiin, joka on hänen kaudella 2006–2007 edustamansa Melbourne Victoryn paikallisvastustaja. == Saavutukset == * A-League: 2006–2007 * MLS Supporters’ Shield: 2007 * Lamar Hunt U.S. Open Cup: 2008 == Lähteet == == Aiheesta muualla == * Fredin esittely Major League Soccerin sivustolla Luokka:Brasilialaiset jalkapalloilijat Luokka:Vuonna 1979 syntyneet Luokka:Elävät henkilöt
Ginnungagap

Ginnungagap ("ammottava kuilu") on skandinaavisessa mytologiassa maailman alussa ollut tyhjyys tai suunnaton kuilu, joka erotti hyytävän kylmän Niflheimin ja polttavan kuuman Muspelheimin toisistaan. Kylmyyden maailmasta Niflheimistä valui vettä Ginnungagapiin ja jäätyi siellä. Tulen maailman Muspelheimin kuumat höyryt sulattivat osan jäästä, ja sulassa vedessä syntyi elämä ja ensimmäinen elollinen olento, jääjättiläinen Ymir, jonka ruumiista maailma myöhemmin luotiin. == Katso myös == * Khaos == Lähteet == Luokka:Skandinaavinen mytologia
Peggy Lipton

Peggy Lipton Jones (30. elokuuta 1946 – 11. toukokuuta 2019Actress Peggy Lipton, star of 'The Mod Squad' and 'Twin Peaks,' dies at age 72 ) oli yhdysvaltalainen televisionäyttelijä. Hänet tunnetaan erityisesti televisiosarjoista The Mod Squad ja Twin Peaks. Televisiosarjassa The Mod Squad Lipton esitti yhtä kolmesta peitetehtäviin määrätystä ”hippipoliisista”. Sarja oli ensimmäisiä, jotka pyrkivät tutkimaan vakavasti nousevaa vastakulttuuria, ja toisaalta ensimmäisiä, jonka näyttelijäkokoonpanossa oli edustajia useammasta etnisestä ryhmästä. Lipton voitti roolistaan Golden Globe -palkinnon ja oli ehdolla Emmy-palkintoon. The Mod Squadin jälkeen Lipton piti pitkän tauon ja keskittyi lastensa kasvattamiseen. Hän palasi 1990-luvulla televisioon David Lynchin sarjassa Twin Peaks, jossa hän näytteli Double R Diner -kahvilan pitäjää Norma Jenningsia. Lipton palasi sarjaan vuoden 2017 uudessa kaudessa. Peggy Lipton syntyi New Yorkissa asianajaja Haroldin ja taiteilija Ritan perheeseen. Vuosina 1974–1987 hän oli naimisissa Quincy Jonesin kanssa. Avioliitosta syntyi kaksi tytärtä, joista toinen on näyttelijä, käsikirjoittaja ja tuottaja Rashida Jones. == Filmografia == * The John Forsythe Show, Joanna TV Series – 1965 * Mosby's Marauders, Oralee Prentiss – 1967 * Blue – hiljainen taistelija (Blue), Laurie Kramer – 1968 * The Mod Squad, Julie Barnes TV Series – 1968 * A Boy...a Girl – 1969 * Return of the Mod Squad, Julie Barnes TV – 1979 * Ammattihuijari (Addicted to His Love), Assistant DA TV – 1988 * Taisteluhuuto (War Party), TV Correspondent – 1988 * Sucker (I'm Gonna Git You Sucka), Uncredited – 1988 * Purple People Eater, Mom – 1988 * Kielletty kohde (Kinjite: Forbidden Subjects), Kathleen Crowe – 1988 * Twin Peaks, Norma Jennings TV Series – 1990 * Fatal Charm, Jane Sims – 1990 * Kaksinaamaista peliä (True Identity), Rita – 1991 * Black or White, Mother – 1991 * Secrets, Olivia Owens TV Series – 1992 * Twin Peaks – Tuli kulje kanssani (Twin Peaks: Fire Walk with Me), Norma Jennings – 1992 * Dangerous: The Short Films, Mother, ('Black or White' video) – 1993 * Angel Falls, Hadley Larson, TV Series – 1993 * Wings – 1994 * Hämähäkin verkossa (The Spider And The Fly), Helen Stroud, TV – 1994 * Deadly Vows, Nancy Wilson, TV – 1994 * Justice for Annie: A Moment of Truth Movie, Carol Mills, TV – 1996 * The Postman – tulevaisuuden sanansaattaja (The Postman), Ellen March – 1997 * The Intern, Roxanne Rochet – 2000 * The '70s, Gloria Steinem – 2000 * Seksiä vai läksyjä (Skipped Parts), Laurabel Pierce – 2000 * Jackpot, Janice – 2001 * Rules of Engagement , Adam's Mom, Fay, TV – 2007 * Twin Peaks: The Return, Norma Jennings TV Series – 2017 ==Lähteet== * === Viitteet === Luokka:Yhdysvaltalaiset televisionäyttelijät Luokka:Vuonna 1946 syntyneet Luokka:Vuonna 2019 kuolleet